**Príloha č. 1 - Opis predmetu zákazky**

Verejný obstarávateľ **Správa telovýchovných a rekreačných zariadení hlavného mesta Slovenskej republiky Bratislavy, Junácka 4, 831 04 Bratislava, IČO: 00179663** zadáva zákazku s názvom „**Nákup tovaru do bufetov - mäsové výrobky**“.

„Výzva č. 8 Nákup tovaru do bufetov – mäsové výrobky“ sa zadáva v rámci DNS „Nákup potravín, nápojov a príbuzných produktov“, vyhláseného verejným obstarávateľom Hlavné mesto SR Bratislava. Kompletné informácie o predmetnej výzve nájdete na tejto adrese:

<https://josephine.proebiz.com/sk/tender/63026/summary>

Predmetom výzvy je nákup párkov a upečených klobás do bufetov pre TIPOS Aréna Zimný štadión Ondreja Nepelu a Zimný štadión Harmincová. Dodanie tovaru a vyloženie tovaru bude v mieste dodania určeného verejným obstarávateľom v súlade s príslušnými legislatívnymi a hygienickými predpismi. Množstvá sú určené ako predpokladané a nie sú pre verejného obstarávateľa záväzné, nakoľko sa ich počet počas zmluvného vzťahu môže zmeniť. Bližší opis predmetu zákazky je uvedený v nižšie uvedenej tabuľke pri jednotlivých položkách.

**Špecifikácia minimálnych požiadaviek pre dodávané tovary**

|  |  |  |  |
| --- | --- | --- | --- |
| **Názov tovaru** | **Merná jednotka** | **Predpokladaný odber ks** | **Počet ks v balení** |
| Klobása zipser - upečená  Hmotnosť 1 balenia minimálne 140 g  Zloženie výrobku:  Bravčové mäso, Slanina, Jedlá soľ, Konzervačná látka: dusitan sodný, Paprika sladká, Paprika pálivá, Rasca, Čierne korenie, Cesnak, Cukor | ks | 6000 | 1 |
| Párky zipser  Hmotnosť 1 balenia minimálne 140 g  Zloženie výrobku:  Bravčové a hovädzie mäso min. 71%, Bravčová slanina, Pitná voda, Bravčové kože, Jedlá soľ, Konzervačné látky: dusitan sodný, octany sodné, Zmes korenia a extrakty korenín, Zvýrazňovač chuti: glutaman sodný, Antioxidant: kyselina askorbová, Živočíšna (bravčová) bielkovina, Stabilizátory: difosforečnany, trifosforečnany, Cesnak, Výrobok plnený do baranieho čreva | ks | 8000 | 1 |

V prípade, že Súťažné podklady, alebo ich ľubovoľná časť uvádza komerčný názov výrobku a/alebo výrobcu, resp. typové radové resp. iné označenie spojené s jediným výrobcom, sa tento výrobok uvádza ako referenčný, pričom platí, že uchádzač je oprávnený ponúknuť kvalitatívny ekvivalent takéhoto výrobku. Dôkazné bremeno kvalitatívnej ekvivalencie znáša uchádzač predložením certifikátu, resp. katalógového listu alebo iného dokumentu obsahujúceho popis kvalitatívnych vlastností ponúkaného ekvivalentného výrobku. Zoznam ekvivalentov predloží uchádzač v ponuke spolu s dokumentami obsahujúcimi popis kvalitatívnych vlastností.